આપણે ત્યાં રોજગાર કે પછી કુદરતી સંશાધનોમાં એ લોકો ભાગ પડાવે જ છે. આ દેશમાં આવીને પડેલા લોકોમાં બાંગ્લાદેશી ઘૂસણખોરો સૌથી વધારે છે. આપણે ત્યાં તંત્રનાં ઠેકાણાં નથી તેથી ખરેખર બહારના કેટલા લોકો અહીં આવીને જામી ગયા તેનો હિસાબ નથી. બાંગ્લાદેશીઓ પણ કેટલા છે તેનો આપણી પાસે આંકડો નથી પણ એક અંદાજ એવો છે કે ઓછામાં ઓછા 3 કરોડ બાંગ્લાદેશીઓ આ દેશમાં ધામા નાખીને પડેલા છે. પહેલાં બાંગ્લાદેશીઓ આસામ ને પશ્ર્ચિમ બંગાળ જેવાં રાજ્યો પૂરતા મર્યાદિત હતા પણ હવે તો આખા દેશમાં ફેલાઈ ગયા છે. દેશનાં મોટાં મોટાં શહેરોમાં તેમની આખેઆખી ઝૂંપડપટ્ટીઓ બની ગઈ છે તેથી આ આંકડો પણ નાનો હોય એવું બને. બાંગ્લાદેશીઓ સિવાય પાકિસ્તાનીઓ પણ મોટા પ્રમાણમાં અહીં ધામા નાખીને પડ્યા છે. બાંગ્લાદેશી ઘૂસણખોરોમાં મોટા ભાગના મુસ્લિમ છે તો પાકિસ્તાનીઓમાં મોટા ભાગના હિન્દુઓ છે તેથી એ ખરેખર કેટલા છે એ જ ખબર પડતી નથી. હિન્દુ વસતીમાં ભળી જઈને એ લોકો વરસોથી અહીં રહે છે ને મોટા ભાગના તો બાંગ્લાદેશીઓની જેમ અહીં રેશનકાર્ડ ને મતદાર કાર્ડ સુધ્ધાં કઢાવીને નાગરિકો પણ બની ગયા છે. એ બધા હિન્દુઓ છે તેથી તેમની સામે કોઈ વાંધો લેતું નથી પણ એ લોકો આપણા હકનું ખાઈ તો જાય જ છે. એ જ સ્થિતિ નેપાળનાં લોકોની છે.